cimer

vonal**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HTO/63-33/2015.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2015. június 25-ei nyilvános ülésére**

**Tárgy:** Jelzőrendszeres házi segítségnyújtás feladatellátásának tárgyában a Szociális és Gyermekvédelmi Főigazgatósággal kötendő megállapodás jóváhagyása

**Az előterjesztő:** Papp Gábor polgármester

**Készítette:**  Panka-Kovács Melinda hatósági ügyintéző

**Megtárgyalta:** Pénzügyi, Turisztikai és Városfejlesztési Bizottság

Jogi- Ügyrendi, Szociális Bizottság

**Törvényességi szempontból ellenőrizte:** Dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A szociális igazgatásról és szociális ellátásokról szóló 1993. évi III. törvény (a továbbiakban: Szoctv.) 65. § (7) bekezdése szerint a jelzőrendszeres házi segítségnyújtás biztosítása 2013. július 1-jétől állami feladat.

2013. július 1-jétől a Szociális és Gyermekvédelmi Főigazgatóság (a továbbiakban: Főigazgatóság) feladatkörébe tartozik a feladatellátás, amelynek biztosítására 2013. július 1-jétől 2013. december 31-ig, majd 2014. január 1-jétől 2014. december 31-ig, illetve 2015. január 1-jétől december 31-ig a Főigazgatósággal ellátási szerződést kötött Önkormányzatunk.

Az Szt. 90. § (4) bekezdése értelmében a szociális szolgáltatást a helyi önkormányzat, az állam fenntartói feladatainak ellátására a Kormány rendeletében kijelölt szerv más helyi önkormányzattal kötött megállapodás útján is biztosíthatja. A megállapodásban rögzíteni kell a szociális szolgáltatás igénybevételére vonatkozó szabályokat és az ellátottak után fizetendő hozzájárulás mértékét.

Főigazgatóság 2016. évre vonatkozó jelzőrendszeres házi segítségnyújtás ellátása tárgyában megkereste Önkormányzatunkat. A feladatellátásra Főigazgatóság által megküldött – a hivatal által pontosított – megállapodás-tervezet az előterjesztés mellékletét képezi.

A Főigazgatóság a 2016. évi feladatellátást – tekintettel a 2016. évben rendelkezésre álló forrásokra – ugyanazokkal a feltételekkel kívánja biztosítani, mint 2015-ben. A megállapodás-tervezet III. 1. pontja értelmében Önkormányzatunk vállalja, hogy amennyiben a feladatellátás működési kiadása meghaladja a működési hozzájárulást, úgy a többlet pénzeszköz igényt saját forrásból biztosítja.

Kérem a Tisztelt Képviselő-testületet - a jelzőrendszeres házi segítségnyújtás feladatellátásának biztosítása érdekében - a határozati javaslat elfogadására.

**2.**

**Határozati javaslat**

1. Hévíz Város Önkormányzat Képviselő-testülete a jelzőrendszeres házi segítségnyújtás szociális szolgáltatás 2016. január 1-jétől 2016. december 31-ig történő ellátására megállapodást köt a Szociális és Gyermekvédelmi Főigazgatósággal.
2. A Képviselő-testület felhatalmazza a polgármestert az előterjesztés mellékletét képező megállapodást aláírására és annak Szociális és Gyermekvédelmi Főigazgatóság részére történő megküldésére.

Felelős: Papp Gábor polgármester

Határidő: 2015. december 31.

**3.**

**Bizottsági állásfoglalás**

**4.**

**Mellékletek**

1. Megállapodás-tervezet házi segítségnyújtás ellátására
2. Megállapodás 1. számú melléklete (aláírási címpéldány)
3. Megállapodás 2. számú melléklete (szolgáltatói nyilvántartásba történő bejegyzés határozata)

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **Hatósági osztályvezető/** |  |  |
| **Panka-Kovács Melinda** | **hatósági ügyintéző**  **előterjesztés készítője** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **jegyző/**  **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |