**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: VFO/800-2/2015.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2015. december 10.-i nyilvános ülésére**

**Tárgy:** A közterületek használatáról szóló 28/2005. (XII. 15.) önkormányzati rendelet módosítása

**Az előterjesztő:** Papp Gábor polgármester

**Készítette:**  Babics Tamás környezetvédelmi- és természetvédelmi ügyintéző

**Megtárgyalta:** Pénzügyi,Turisztikai és Városfejlesztési Bizottság

Oktatási, Kulturális és Sport Bizottság

Jogi- Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Hévíz Város Önkormányzat Képviselő-testületének döntése értelmében 2016. január 1. napjával a Gróf I. Festetics György Művelődési Központ, Városi Könyvtár és Muzeális Gyűjtemény eddigi önkormányzati intézmény jogutód nélkül mint költségvetési szerv megszűnik. Feladatát egy új gazdasági társaság, a Hévízi Kulturális Központ Nonprofit Kft. viszi tovább.

A közterületek használatáról szóló 28/2005. (XII. 15.) önkormányzati rendelet szabályozza a közterületek igénybevételének rendjét és a különböző közterület-használatok díjait.

Az eddigi szabályozás az intézmény által szervezett rendezvények megtartását díjmentessé tette.

A szervezeti változás indokolja a helyi rendelet ide vonatkozó rendelkezéseinek módosítását.

Ugyancsak módosításra javasolt olyan az önkormányzat érdekében végzett építési, felújítási, karbantartási, veszélytelenítési munkák esetét is a díjmentes közterület-használati tevékenységek körébe felvenni.

Az előterjesztett rendeletmódosítás ezeket az eseteket kezeli.

A rendelettervezet részletes indokolása:

1 §. Nevesítésre és kiegészítésre kerül a közterület-használati díjmentes tevékenységek köre.

2 §. Visszautalás a díjmentes közterület-használati tevékenységekre.

3 §. Hatályba léptető és hatályon kívül helyező rendelkezés.

**Tisztelt Képviselő-testület!**

Kérjük a rendelettervezet megvitatását és elfogadását. A döntés minősített többséget igényel.

**Hévíz Város Önkormányzat Képviselő-testületének**

**…/… .(…) önkormányzati rendelete**

**a közterületek használatáról szóló 28/2005. (XII. 15.) önkormányzati rendelet módosításáról**

Hévíz Város Önkormányzat Képviselő-testülete az épített környezet alakításáról és védelméről szóló 1997. évi LXXVIII. törvény 54. § (5) bekezdésében kapott felhatalmazás alapján, Magyarország Alaptörvényének 32. cikk (1) bekezdés *a)* pontjában meghatározott feladatkörében eljárva a következőket rendeli el:

1 §. A Hévíz Város Önkormányzat Képviselő-testületének a közterületek használatáról szóló 28/2005. (XII. 15.) önkormányzati rendeletének (továbbiakban Ör.) 4. § (4) bekezdés *e)* pontja helyébe az alábbi rendelkezés lép:

*„e) az önkormányzat, az önkormányzati intézmény, vagy az önkormányzat 100 %-os tulajdonában lévő gazdasági társaság által szervezett kulturális, sport, szórakoztató rendezvény, ünnepség tartása, az Önkormányzat érdekében végzett építési, felújítási, karbantartási, veszély elhárítási, kármentesítési munkák végzése;”*

2 §. Az Ör. 12. § (1) bekezdés helyébe az alábbi rendelkezés lép:

„(1) Az engedélyes - a rendelet 4. § (4) bekezdés *e)* pontjában meghatározottak kivételével- a közterület használatáért közterület-használati díjat köteles fizetni.”

3 §. Ez a rendelet a kihirdetését követő napon lép hatályba, és hatálybalépését követő napon hatályát veszti.

dr. Tüske Róbert Papp Gábor

jegyző polgármester

Kihirdetve:

2015. december ….

dr. Tüske Róbert

jegyző

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet-tervezet címe**: a közterületek használatáról szóló 28/2005. (XII. 15.) önkormányzati rendelet módosítása

**Társadalmi-gazdasági hatása**: Hévíz Város Önkormányzat Képviselő-testülete döntése értelmében az egyik önkormányzati intézménye megszűnik. Feladatait egy újonnan alakuló gazdasági társaság veszi át, így a közterület-használati díjak meghatározásánál változik a díjmentesség jogosultja.

**Költségvetési hatása**: nincs

**Környezeti, egészségi hatása**: nincs

**Adminisztratív terheket befolyásoló hatása**: csekély

**Egyéb hatása**: nincs

**A rendelet megalkotásának szükségessége**: A megszűnő költségvetési intézmény helyett az eddigi feladatokat átvevő új gazdasági társaság látja el, így ezt a rendeletben rögzíteni kell. .

**A rendelet megalkotása elmaradása esetén várható következmények**: nincs

**A rendelet alkalmazásához szükséges feltételek**:

* **személyi**: rendelkezésre áll
* **szervezeti**: rendelkezésre áll
* **tárgyi**: rendelkezésre áll

**2.**

**Bizottsági állásfoglalás**

**3.**

**Mellékletek**

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Olt István** | **osztályvezető** |  |  |
| **Dr. Márkus Mirtill** | **aljegyző** |  |  |
| **Szintén László** | **pénzügyi ellenőrzés** |  |  |
|  | **egyeztetési kötelezettség** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |